LĪGUMS Nr. ___
par pagalma seguma pārbūvi, lietusūdens kanalizācijas tīklu atjaunošanu un transportlīdzekļu mazgāšanas telpas remontu (tai skaitā būvniecības ieceres dokumentācijas izstrādi)


Ropažu novada pašvaldība, reģ. Nr.90000067986, juridiskā adrese: Institūta iela 1a, Ulbroka, Stopiņu pagasts, Ropažu novads, LV-2130 (turpmāk – Pasūtītājs), kuru pamatojoties uz Ropažu novada pašvaldības domes 2023.gada 26. jūlija saistošajiem noteikumiem Nr. 22/23 “Ropažu novada pašvaldības nolikums” pārstāv izpilddirektors Jānis Belkovskis, no vienas puses, un 
___, reģ. Nr. ___, juridiskā adrese: ___(turpmāk – Uzņēmējs), kuru pamatojoties uz statūtiem pārstāv tās ___, no otras puses, abi kopā un katrs atsevišķi turpmāk saukti Puses/Puse, 
[bookmark: _Hlk185427700]pamatojoties uz Ropažu novada pašvaldības rīkotā atklātā konkursa “Pagalma seguma pārbūve, lietusūdens kanalizācijas tīklu atjaunošana un transportlīdzekļu mazgāšanas telpas remonts (tai skaitā būvniecības ieceres dokumentācijas izstrāde)” (identifikācijas Nr. RNP 2026/46) (turpmāk – iepirkums) rezultātiem, bez maldības, viltus un spaidiem noslēdz šādu līgumu (turpmāk - Līgums):

1. LĪGUMA PRIEKŠMETS
1.1. [bookmark: _Hlk132881153]Pasūtītājs uzdod un Uzņēmējs apņemas veikt pagalma seguma pārbūvi, lietusūdens kanalizācijas tīklu atjaunošanu un transportlīdzekļu mazgāšanas telpas remontu (tai skaitā būvniecības ieceres dokumentācijas izstrādi) (turpmāk – Objekti, katrs atsevišķi – Objekts) (turpmāk – Darbi) atbilstoši Līgumam, Tehniskajai specifikācijai (Pielikums Nr.1), Finanšu piedāvājumam (Pielikums Nr.2) un Latvijas Republikas spēkā esošajiem normatīvajiem aktiem.
1.2. Uzņēmējs Darbus veic, saskaņā ar Uzņēmēja iesniegto Finanšu piedāvājumu (Pielikums Nr.2), kas ir neatņemama šī Līguma sastāvdaļa. 
1.3. Uzņēmējs Darbus veic ar saviem darba rīkiem, ierīcēm, materiāliem un darbaspēku, atbilstoši Līgumam, Būvniecības likumam un citiem būvniecību reglamentējošiem normatīvajiem aktiem.  
1.4. Pasūtītājs atbilstoši Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” prasībām pilnvaro Uzņēmēju pildīt pienākumus, kas ir noteikti darba aizsardzības koordinatoram projekta izpildes posmā. Uzņēmējam jānodrošina atbilstoša speciālista piesaiste minētā uzdevuma izpildei. 
1.5. Uzņēmējs apliecina, ka ar veicamajiem Darbiem un to veikšanas apstākļiem ir pilnībā iepazinies un, ka Finanšu piedāvājumā ir iekļauti visi ar Darbu veikšanu saistītie izdevumi.
1.6. Gadījumā, ja Darbu izpildes gaitā rodas nepieciešamība veikt papildus darbus, kas nav atrunāti Līgumā, tad papildus darbu apjoms tiek abpusēji apstiprināts ar atsevišķu Pušu sagatavotu un parakstītu vienošanos, kas kļūst par neatņemamu Līguma sastāvdaļu.
1.7. Ja Uzņēmējs ir veicis papildus darbus, kuri nav saskaņoti ar Pasūtītāju, Pasūtītājs tos var neapmaksāt.
1.8. Darbu būvuzraudzību nodrošina Pasūtītājs par saviem līdzekļiem. Par Būvuzrauga norīkošanu Pasūtītājs informē Uzņēmēju trīs darba dienu laikā no dienas, kad noslēgts līgums par būvuzraudzību. 


2. Līguma summa, darbu pieņemšana un norēķinu kārtība
2.1. Līguma summa par šajā Līgumā noteiktajiem pienācīgi izpildītajiem Darbiem tiek noteikta ____ EUR (___ euro, __ centi) bez Pievienotās vērtības nodokļa (turpmāk – PVN) apmērā, tai skaitā:
2.1.1. par būvniecības ieceres dokumentācijas (turpmāk – Būvprojekta) izstrādi ___ EUR (___ euro, ____ centi) bez PVN apmērā;
2.1.2. par būvdarbu (turpmāk – Būvdarbi) autoruzraudzību ___EUR (___ euro, __ centi) bez PVN apmērā;
2.1.3. par Būvdarbu izpildi ______ EUR (___euro, __ centi) bez PVN apmērā.
2.2. Līguma summā ir ietvertas visas ar Darbu izpildi saistītās izmaksas, t.sk., transporta izdevumi, nodokļi (izņemot pievienotās vērtības nodokli), darbaspēka izmaksas, kā arī visi riski un citas izmaksas, kas ir saistošas Uzņēmējam, lai nodrošinātu kvalitatīvu Līguma izpildi.
2.3. Uzņēmējam ir tiesības saņemt avansu maksājumu __% (ne vairāk kā 20%) apmērā no būvdarbu summas, kas tiek izmaksāts 15 (piecpadsmit) darba dienu laikā no visu zemāk norādīto dokumentu iesniegšanas un priekšnoteikumu izpildes no Izpildītāja puses:
2.3.1. Uzņēmējs ir iesniedzis Pasūtītājam Pasūtītāja akceptētu pirmā pieprasījuma beznosacījumu avansa maksājuma Bankas garantiju vai apdrošināšanas sabiedrības galvojumu. Bankas garantijas/Apdrošinātāja galvojuma summai ir jābūt ne mazākai par Būvuzņēmēja pieprasīto avansa summu. Bankas garantijai/Apdrošinātāja galvojumam ir jābūt spēkā līdz Līguma 2.5.punktā minētā termiņa beigām;
2.3.2. Uzņēmējs ir iesniedzis Pasūtītājam rēķinu pieprasītās avansa summas apmērā.
2.4. Samaksa par Līgumā paredzēto Darbu izpildi tiek veikta šādā kārtībā:
2.4.1. par Būvprojekta izstrādi – 20 darbdienu laikā pēc tam, kad Uzņēmējs ir nodevis Pasūtītājam Būvvaldē akceptētus Būvprojektus, Puses abpusēji parakstījušas nodošanas-pieņemšanas aktu un Uzņēmējs iesniedzis Pasūtītājam rēķinu;
2.4.2. par Būvdarbu autoruzraudzību:
2.4.2.1. proporcionāli faktiski veiktajam Būvdarbu apjomam, pamatojoties uz Uzņēmēja izrakstītu rēķinu, Pušu parakstītu izpildītā uzdevuma kārtējo nodošanas-pieņemšanas aktu un Formu Nr. 3, kas sagatavoti, pamatojoties uz Uzņēmēja iesniegto faktiski izpildīto Būvdarbu apjomu aprēķina kopsavilkumu (Forma Nr.3), 20 darbdienu laikā pēc visu samaksu pamatojošo dokumentu saņemšanas;
2.4.2.2. galīgā samaksa (saskaņā ar Uzņēmēja pēdējo iesniegto faktiski izpildīto Būvdarbu apjomu aprēķina kopsavilkumu (Forma Nr. 3)) tiek veikta pēc visu Būvdarbu pabeigšanas Objektos un izpildīto Būvdarbu pieņemšanas no Pasūtītāja puses, pamatojoties uz Uzņēmēja izrakstītu rēķinu, Pušu parakstītu izpildītā uzdevuma galīgo nodošanas-pieņemšanas aktu, Formu Nr. 3 un aktu par Objektu pieņemšanu ekspluatācijā, 20 darbdienu laikā pēc visu samaksu pamatojošo dokumentu saņemšanas.
2.4.3. par Būvdarbu izpildi:
2.4.3.1. par iepriekšējā mēnesī izpildītajiem Darbiem Uzņēmējs sagatavo un iesniedz no savas puses parakstīto aktu par iepriekšējiem mēnesī faktiski izpildīto Darbu apjomiem (Forma 2) atbilstoši Pasūtītāja saskaņotajai formai.
2.4.3.2. Pasūtītājs 10 (desmit) darba dienu laikā izskata Uzņēmēja iesniegtos aktus un pieņem Darbus, parakstot aktus, vai sniedz Uzņēmējam motivēto atbildi Darbu pieņemt. Darbi netiek pieņemti, ja tiek neatbilst Līgumam un kvalitātes prasībām. Pēc trūkumu novēršanas Uzņēmējs aktus iesniedz atkārtoti un tie tiek izskatīti Līgumā noteiktajā kārtībā.
2.4.3.3. [bookmark: _Hlk132881715]samaksu par iepriekšējā mēnesī veiktajiem Darbiem pēc faktiskā apjoma, Pasūtītājs apmaksā 20 (divdesmit) darba dienu laikā pēc e‑rēķina saņemšanas. Rēķinā jānorāda veikto Darbu faktiskais apjoms, Līguma numurs, datums, summa, Uzņēmēja banka un bankas numurs. 
2.4.3.4. pēc Darbu pilnīgās pabeigšanas Uzņēmējs sagatavo un iesniedz Pasūtītājam no savas puses parakstīto Darbu pieņemšanas – nodošanas aktu, kuru Pasūtītājs izskata Līguma 2.3.3.2. punktā noteiktajos termiņos un kārtībā. 
2.4.3.5. uzņēmējs grāmatvedības attaisnojuma dokumentus – rēķinus – sagatavo elektroniskā formātā (turpmāk – Rēķins), atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”.
2.4.3.6. Pasūtītājs Uzņēmēja rēķinu apmaksā 20 (divdesmit) darba dienu laikā, skaitot no rēķina saņemšanas dienas.
2.4.3.7. kārtējie maksājumi, kopumā nepārsniedzot 95% (deviņdesmit piecus procentus) no Līguma Būvdarbu summas, tiek veikti atbilstoši faktiski veikto Būvdarbu apjomam Objektos. Maksājumi tiek veikti 20 darbdienu laikā pēc tam, kad Puses abpusēji parakstījušas Kārtējo aktu un Uzņēmējs iesniedzis Pasūtītājam rēķinu;
2.4.3.8. galīgais norēķins, t.i., atlikušie 5% (pieci procenti) no Līguma Būvdarbu summas, par šajā Līgumā paredzēto Būvdarbu izpildi Objektos tiek veikts 30 dienu laikā pēc tam, kad atbildīgā iestāde ir apstiprinājusi aktu par būves pieņemšanu ekspluatācijā un Puses parakstījušas Būvdarbu nodošanas-pieņemšanas aktu un Uzņēmējs iesniedzis Pasūtītājam rēķinu, Būvdarbu izpildu dokumentāciju.

3. Būvprojekta izstrādes kārtība
3.1. Uzņēmējs ar saviem spēkiem un līdzekļiem izstrādā Būvniecības ieceres dokumentāciju (turpmāk – Būvprojekts). Uzņēmējam ir pienākums šajā Līgumā noteiktajā kārtībā un gadījumos saskaņot projektējamos risinājumus un pilnībā izstrādāto Būvprojektu ar Pasūtītāju.
3.2. Uzņēmējs ar saviem spēkiem un līdzekļiem saņem Būvprojekta izstrādei nepieciešamos tehniskos noteikumus un īpašos noteikumus, saskaņo Būvprojektu valsts un pašvaldības iestādēs, iesniedz to Ropažu novada pašvaldības iestādē, kas pilda būvvaldes funkcijas, (turpmāk – Būvvalde) un veic visas no Uzņēmēja atkarīgās darbības, lai saņemtu atzīmi par projektēšanas nosacījumu izpildi. 
3.3. Uzņēmēja iesniegtos Būvprojekta risinājumus un citus ar tā izstrādi saistītos dokumentus Pasūtītājs izskata un rakstiski saskaņo 5 (piecu) darba dienu laikā vai minētajā termiņā iesniedz Uzņēmējam rakstisku motivētu saskaņošanas atteikumu. Pasūtītājam ir tiesības pagarināt izskatīšanas termiņu, Uzņēmējam par to paziņojot rakstveidā 5 (piecu) darba dienu laikā no Būvprojekta risinājumu vai citu ar tā izstrādi saistīto dokumentu saņemšanas, norādot termiņa pagarinājumu un tā pamatojumu.
3.4. Saņemot Pasūtītāja pretenziju vai rīkojumu, Uzņēmējs pārtrauc visas darbības, kuras ir pretrunā ar saņemtās pretenzijas vai rīkojuma priekšmetu, un nekavējoties rakstiski ar Pasūtītāju saskaņo termiņu, kurā tiks novērsti konstatētie trūkumi vai sniegti paskaidrojumi par uzdotajiem jautājumiem.
3.5. Pilnībā izstrādātu Būvprojektu pirms iesniegšanas Būvvaldē, Pasūtītājs izskata un rakstiski saskaņo 5 (piecu) darba dienu laikā no iesniegšanas dienas vai izsniedz rakstisku motivētu saskaņošanas atteikumu. Pasūtītājs katrā gadījumā nepieņem Būvprojektu, ja nav novērstas iepriekšējā saskaņošanā vai ekspertīzē konstatētās nepilnības.
3.6. Par Būvprojekta izstrādes datumu tiek uzskatīts datums, kurā Būvniecības informācijas sistēmā saņemta atzīme par projektēšanas nosacījumu izpildi un Uzņēmējs ar tā parakstītu Aktu iesniedzis Pasūtītājam.
3.7. Pasūtītājs izdara atzīmi uz Akta par Būvprojekta saņemšanu un 3.5. punktā norādītajos termiņos paraksta Aktu vai izsniedz Uzņēmējam motivētu atteikumu pieņemt Būvprojektu.
3.8. Būvprojektā konstatēto nepilnību novēršana, kā rezultātā Līguma izpildes gala termiņš pārsniedz noteikto, uzskatāma par izpildes nokavējumu un Pasūtītājam ir tiesības piemērot attiecīgas sankcijas pret Uzņēmēju, ja to paredz šis Līgums un normatīvie akti.
3.9. Ja Līguma 3.3., 3.4. un 3.8. punktā noteiktajos gadījumos, kad saskaņā ar šī Līguma noteikumiem Pasūtītajam ir jāsaskaņo dokumenti un/vai jāapliecina darbu pieņemšana, bet Pasūtītājs šajā Līgumā norādītajos termiņos nesaskaņo/neparaksta attiecīgos dokumentus vai neapliecina darbu pieņemšanu un nav sniedzis motivētu rakstveida atteikumu, Uzņēmējam ir tiesības uzskatīt, ka Pasūtītājs ir akceptējis iesniegtos dokumentus un ir apliecinājis attiecīgo darbu pieņemšanu.
3.10. Visos gadījumos, kad šis Līgums paredz Pasūtītājam pienākumu vai tiesības Uzņēmējam pamatot (motivēt) dokumentu vai jebkādu darbību saskaņošanas un/vai darbu pieņemšanas atteikumu un/vai neliegt attiecīgus saskaņojumus/piekrišanas bez pamatojuma, par pamatotu atteikumu šī Līguma izpratnē uzskatāms atteikums, kas pamatots ar normatīvajos aktos noteiktajām prasībām, objektīviem faktiem, apstākļiem un apsvērumiem, un Uzņēmējam rakstiski pienācīgi izskaidrots.



4. Uzņēmēja tiesības un pienākumi Būvprojekta izstrādes laikā
4.1. Uzņēmējam ir tiesības saņemt no Pasūtītāja Būvprojekta izstrādei nepieciešamo pilnvarojumu Būvniecības informācijas sistēmā un, ja nepieciešams, citas rakstveida pilnvaras un Pasūtītāja rīcībā esošos dokumentus. 
4.2. Uzņēmējs nodrošina Būvprojekta atbilstību šā Līguma noteikumiem, Tehniskajai specifikācijai, Latvijas Republikā spēkā esošajiem būvnormatīviem un tehniskajiem noteikumiem, kā arī nacionālajiem standartiem.
4.3. Uzņēmējam nav tiesību prasīt no Pasūtītāja papildus samaksu šī Līguma ietvaros par tādu Būvprojekta detalizācijas vai papildus sadaļu izstrādi, par kuru izstrādes nepieciešamību Uzņēmējs ir norādījis Būvprojektā kā arī gadījumos, kad saskaņā ar normatīvajiem aktiem un būvniecības procesa nepieciešamību šādas būvprojekta sadaļas Uzņēmējam būtu jāizstrādā.
4.4. Uzņēmējs normatīvajos aktos noteiktajā kārtībā un apjomā atbild par visām Būvprojekta nepilnībām vai sekām, kuras tās radījušas. Būvprojekta nepilnības, kuras radušās Uzņēmēja, Uzņēmēja darbinieku vai apakšuzņēmēju vainas dēļ, tiek novērstas uz Uzņēmēja rēķina.
4.5. Uzņēmējs pirms Būvprojekta izstrādes uzsākšanas iesniedz Pasūtītājam atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” norādītajiem apmēriem un kārtībai noslēgta apdrošināšanas līguma, apdrošināšanas noteikumu un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, Būvprojekta izstrādē piesaistīto būvspeciālistu civiltiesiskās atbildības obligātajai apdrošināšanai.
4.6. Uzņēmējs nekavējoties, rakstiski brīdina Pasūtītāju par apstākļiem, kuri radušies pēc Līguma noslēgšanas un var kavēt Uzņēmēja saistību izpildi, ja tiem ir būtiska nozīme. 
4.7. Uzņēmējam aizliegts izpaust trešajām personām informāciju par Būvprojekta sastāvu, tehniskajiem risinājumiem un izmaksām līdz tā realizācijai, izņemot normatīvajos aktos tieši paredzētos gadījumus.

5. Pasūtītāja tiesības un pienākumi Būvprojekta izstrādes laikā
5.1. Pasūtītājs savas kompetences ietvaros pēc Uzņēmēja pieprasījuma piecu darba dienu laikā izsniedz Uzņēmējam Būvprojekta izstrādei un saskaņošanai nepieciešamās pilnvaras un izziņas, kā arī Pasūtītāja rīcībā esošus citus dokumentus un informāciju.
5.2. Pasūtītājs organizē un savas kompetences robežās nodrošina Līgumā paredzēto maksājumu izdarīšanu šajā Līgumā noteiktajā kārtībā.
5.3. Pasūtītājs piecu darba dienu laikā no Līguma spēkā stāšanās dienas paziņo Uzņēmējam kontaktpersonu datus (vārdu, uzvārdu, amatu, telefona numuru, pasta adresi, elektroniskā pasta adresi), kuri ir tiesīgi pārstāvēt Pasūtītāju Būvprojekta izstrādes ietvaros, norādot arī šo personu pilnvaru robežas.
5.4. Pasūtītājam ir tiesības jebkurā laikā pieprasīt no Uzņēmēja atskaites par paveiktajiem un veicamajiem projektēšanas darbiem, uzdot jautājumus, izteikt pamatotas pretenzijas, saņemt izskatīšanai tehniskos noteikumus un izgatavotās Būvprojekta daļas.
5.5. Pasūtītājs ar motivētu pretenziju var pieprasīt Uzņēmējam nomainīt Būvprojekta vadītāju vai Būvprojekta daļu vadītājus. Šāda pretenzija Uzņēmējam rakstveidā jāakceptē vai pamatoti jānoraida piecu darba dienu laikā.

6. Autortiesības
6.1. Puses attiecības autortiesību jomā apspriež saskaņā ar Latvijas Republikas normatīvajiem aktiem.
6.2. Uzņēmējs, parakstot Līgumu, piešķir Pasūtītājam ekskluzīvas tiesības iegūt un īstenot visas ar Būvprojektu saistītās mantiskās autortiesības, tai skaitā realizēt Būvprojektu līdz Objekta pabeigšanai un nodošanai, ievērojot šajā Līgumā noteiktos ierobežojumus. Nepieciešamības gadījumā Puses var noslēgt atsevišķu autortiesību līgumu, kas noteic Būvprojekta materiālu reproducēšanas, publicēšanas, atkārtotas piesaistes vai rasējumu un risinājumu atkārtotas izmantošanas kārtību.
6.3. Uzņēmējam nav tiesību atteikties no 6.2. punktā minētā autora līguma noslēgšanas, īpaši, ja šāds atteikums ierobežo Pasūtītāja iespējas brīvi un bez ierobežojumiem realizēt Būvprojektu paredzētajos termiņos, kā arī nodrošināt ar to saistīto darbību un rezultātu publicitāti, ievērojot šajā Līgumā noteiktos ierobežojumus.
6.4. Pasūtītājam nodotā Būvprojekta dokumentācija kļūst par Pasūtītāja īpašumu pēc tam, kad Pasūtītājs 2.3. apakšpunktos noteiktajā kārtībā veicis samaksu par Būvprojekta izstrādi.
6.5. Uzņēmējs pilnā apjomā saglabā personiskās autortiesības uz Būvprojektu, tajā skaitā uz tajā ietvertajiem inženiertehniskajiem, arhitektoniskajiem un celtniecības risinājumiem.
6.6. Uzņēmējs nodrošina no citām Būvprojekta izstrādē iesaistītajām personām visu atļauju un tiesību saņemšanu, kas nepieciešamas, lai Būvprojektu nodotu Pasūtītājam.
6.7. Izstrādājot Būvprojektu, Uzņēmējam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu, pretējā gadījumā Uzņēmējs ir pilnībā atbildīgs par trešo personu autortiesību pārkāpumiem. Uzņēmējs nodrošina, ka tas no Būvprojekta autoriem un jebkurām citām Būvprojekta izstrādē iesaistītām personām saņem visas atļaujas un tiesības, kas nepieciešamas, lai nodotu Pasūtītājam šajā Līgumā noteiktās tiesības un uzturētu tās spēkā.
6.8. Puses vienojas, ka Pasūtītāja samaksa Uzņēmējam saskaņā ar šo Līgumu ietver arī autoratlīdzību un Uzņēmējs nav tiesīgs pieprasīt papildu autoratlīdzību/honorāru. 

7. Autoruzraudzība
7.1. Uzņēmējs apņemas veikt Uzņēmēja izstrādātā Būvprojekta realizācijas darbu (turpmāk – Būvdarbi) autoruzraudzību. 
7.2. Būvdarbu autoruzraudzība Līguma izpratnē ietver:
7.2.1. Būvdarbu autoruzraudzību, lai nodrošinātu Uzņēmēja izstrādātā Būvprojekta autentisku realizāciju dabā;
7.2.2. konsultāciju sniegšanu Pasūtītājam, tā pilnvarotajiem pārstāvjiem un būvdarbu veicējam jautājumos, kas saistīti ar Būvdarbu veikšanu un to atbilstību Būvprojektam;
7.2.3. Uzņēmēja pārstāvja dalību Pasūtītāja vai tā pārstāvju organizētajās būvsapulcēs, par kurām tas savlaicīgi informēts.
7.3. Konsultācijas Uzņēmējs sniedz mutiski un/vai atzīmē būvdarbu žurnālā.
7.4. Autoruzraudzība tiek veikta visu Būvdarbu izpildes laiku līdz Objekta pieņemšanai ekspluatācijā.
7.5. Uzņēmējs veic Būvdarbu autoruzraudzību Ministru kabineta 2014. gada 19. augusta noteikumos Nr. 500 “Vispārīgie būvnoteikumi”, citos normatīvajos aktos un šajā Līgumā noteiktajā kārtībā.
7.6. Pusēm ir visas 7.5. punktā norādītajos normatīvajos aktos noteiktās tiesības un pienākumi.
7.7. Uzņēmējs piedalās Būvdarbu (arī segto darbu), būvkonstrukciju un Būvdarbu laikā autoruzraudzības kārtībā Būvprojektā izdarīto izmaiņu rezultātā veicamo Būvdarbu apsekošanā un pieņemšanā, kā arī Objekta pieņemšanā ekspluatācijā.
7.8. Uzņēmējs pirms Būvdarbu uzsākšanas Objektā iesniedz Pasūtītājam atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” norādītajiem apmēriem un kārtībai noslēgta apdrošināšanas līguma, apdrošināšanas noteikumu un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, autoruzraudzības veikšanai piesaistīto būvspeciālistu civiltiesiskās atbildības obligātajai apdrošināšanai Objektā.

8. Būvdarbu organizācijas kārtība un darbu nodošana
8.1. Uzņēmējs par saviem līdzekļiem saņem atļaujas, saskaņojumus un dokumentus, kas nepieciešami Būvdarbu izpildei un nodošanai Pasūtītājam.
8.2. Uzņēmējs neveic Būvdarbus bez spēkā esošas būvdarbu veicēja civiltiesiskās atbildības obligātās apdrošināšanas. Uzņēmējs līdz Būvdarbu uzsākšanai iesniedz Pasūtītājam būvdarbu veicēja civiltiesiskās atbildības obligātās apdrošināšanas līguma (polises) un apdrošināšanas noteikumu apliecinātas kopijas.
8.3. Pasūtītājs nodod Objektu Uzņēmējam ar rakstveida nodošanas-pieņemšanas aktu.
8.4. Būvdarbu organizāciju, tai skaitā darba aizsardzības pasākumu organizāciju būvlaukumā nodrošina Uzņēmējs. Pirms Būvdarbu uzsākšanas Uzņēmējs izstrādā Darbu veikšanas projektu un saskaņo to ar Pasūtītāju.
8.5. Uzņēmējs pirms Būvdarbu uzsākšanas saskaņo Darbu izpildes grafiku ar Pasūtītāju. Ja Pasūtītāja veikto Darbu izpildes grafika korekciju dēļ Uzņēmējs nespēj paveikt Darbus Līgumā noteiktajā termiņā, Uzņēmējam ir tiesības uz atbilstošu Līguma izpildes termiņa pagarinājumu, ja šāds pagarinājums ir tehniski vai tehnoloģiski pamatots.
8.6. Par Būvdarbu organizācijas jautājumiem to norises laikā Puses un Būvuzraugs vienojas mutiski, nepieciešamības gadījumā šo vienošanos noformējot rakstveidā.
8.7. Būvdarbu organizācijas jautājumu risināšanai var tikt sasauktas būvsapulces. Būvsapulču sasaukšanu, organizāciju, pieņemto lēmumu un citu dokumentu sagatavošanu nodrošina Būvuzraugs. Būvdarbu vadītājam ir pienākums ierasties uz būvsapulci pēc Būvuzrauga pirmā aicinājuma, iepriekš saskaņojot laiku.
8.8. Būvsapulcē obligāti piedalās Būvuzraugs un Būvdarbu vadītājs. Puses nodrošina savu pārstāvju piedalīšanos būvsapulcē. Ja kādas personas neierašanās rezultātā tiek kavēta vai traucēta Līguma izpilde, par to ir atbildīga tā Puse, kuras intereses šī persona pārstāv.
8.9. Būvsapulcē nevar pieņemt lēmumus, kuri groza Līguma būtiskos noteikumus (izpildes termiņš, Līguma summa, garantijas termiņš, Būvdarbu kvalitātes līmenis, veidi un apjoms).
8.10. Puses nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:
8.10.1. starp Līguma dokumentu datiem ir pretrunas;
8.10.2. Līguma dokumentos sniegtie dati atšķiras no reālajiem apstākļiem;
8.10.3. Līguma dokumenti ir nepilnīgi vai kļūdaini;
8.10.4. Līguma dokumenti sagatavoti tā, ka Būvdarbu izpilde atbilstoši tiem kādai no Pusēm būtu neizdevīga vai pretrunīga;
8.10.5. informācija, dati vai instrukcijas, kas iesniegtas Būvdarbu izpildes laikā, atšķiras no Līguma dokumentiem;
8.10.6. ir mainījušies Līguma izpildei nozīmīgi apstākļi vai radušies jauni.
8.11. Puses piecu darba dienu laikā rakstveidā informē viena otru par apstākļiem (izmaiņām), kuri var ietekmēt Līguma būtiskos noteikumus. Ja Uzņēmējs 14 kalendāra dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes pagarinājumu vai papildu samaksu, nav iesniedzis Pasūtītājam motivētu pamatojumu, Uzņēmējs zaudē tiesības uz termiņa pagarinājumu vai papildu samaksu.
8.12. Uzņēmējs līdz mēneša 5. datumam sastāda darbu izpildes aktu (iepriekšējā mēnesī faktiski veikto Darbu apjomu un izmaksu aprēķinu kopsavilkumu) (turpmāk – Kārtējais akts) un iesniedz Būvuzraugam parakstīšanai. Būvuzraugs izskata, paraksta un nodod Pasūtītājam Kārtējo aktu trīs darbdienu laikā pēc Kārtējā akta saņemšanas no Uzņēmēja. Pasūtītājs Kārtējo aktu izskata un paraksta 17 darbdienu laikā pēc tā saņemšanas. Kārtējais akts ir pamats kārtējo maksājumu veikšanai saskaņā ar Līgumu.
8.13. Ja Pasūtītājs neparaksta Kārtējo aktu 8.12. punktā minētajos termiņos, kā arī neiesniedz Uzņēmējam 8.14. punktā minēto pretenziju vai ar Būvuzraugu saskaņotu defektu aktu, uzskatāms, ka Pasūtītājs izpildītos Darbus ir pieņēmis 8.12. punktā minētā termiņa pēdējā dienā.
8.14. Ja Pasūtītājs nepieņem Darbus, tas iesniedz Uzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Kārtējo aktu, ja nepilnības nav saistītas ar Darbu kvalitāti, vai ar Būvuzraugu saskaņotu defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Uzņēmējs 10 darbdienu laikā no defektu akta saņemšanas dienas iesniedz Pasūtītājam Darbu vadītāja parakstītus rakstiskus iebildumus pret defektu aktā norādītajām nepilnībām.
8.15. Ja Pasūtītājs nepiekrīt Darbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Darbu kvalitāti. Ekspertīzes uzdevums ir novērtēt faktiski izpildīto Darbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
8.16. Ja būves ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Kārtējā akta parakstīšana nav nepieciešama.
8.17. Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.
8.18. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Kārtējā aktā.
8.19. Kārtējā akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
8.20. Uzņēmējs nodod Pasūtītājam visus izpildītos Darbus šādā kārtībā:
8.20.1. iesniedz Būvuzraugam Kārtējo aktu par pēdējā mēnesī izpildītajiem Darbiem;
8.20.2. paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
8.21. Uzņēmējs pēc darbu pabeigšanas iesniedz Pasūtītājam būvobjekta nodošanas un pieņemšanas aktu (turpmāk – Darbu nodošanas-pieņemšanas akts):
8.21.1. kurā norāda akta par darbu pabeigšanas datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;
8.21.2. kam pievieno Darbu izpilddokumentācijas nodošanas-pieņemšanas aktu, Darbu izpilddokumentāciju kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
8.22. Pasūtītājs izskata un sniedz atbildi Uzņēmējam par Uzņēmēja iesniegtajiem dokumentiem 10 darbdienu laikā, skaitot no dienas, kurā tos saņēmis, ja Līgumā nav noteikts cits termiņš.
8.23. Darbu izpildes gaitā ir iespējams tehnoloģiskais pārtraukums, ko Izpildītājs ar Pasūtītāju saskaņo rakstiski. Tehnoloģiskā pārtraukuma gadījumā, Darbu izpildes termiņš tiek pagarināts par tik dienām, cik dienas ilgs bijis tehnoloģiskais pārtraukums. Par Darbu atsākšanu pēc tehnoloģiskā pārtraukuma tiks slēgta rakstiska vienošanās, kurā tiks fiksēts atlikušais Darbu izpildes termiņš. 
8.24. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu.
8.25. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Izpildītājam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.


9. Pušu pienākumi un tiesības Būvdarbu veikšanas laikā
9.1. Uzņēmējs atbild par:
9.1.1. Būvdarbu rezultātā radītās būves vai tās daļas atbilstību Būvprojektam un tajā ietvertajiem risinājumiem, kā arī par Būvdarbu kvalitāti;
9.1.2. par apakšuzņēmēja veiktajiem Būvdarbiem un to kvalitātes kontroli.
9.1.3. Būvdarbu veikšanu un organizēšanu atbilstoši Darbu izpildes grafikam un Līguma dokumentos un normatīvajos aktos noteiktajiem kvalitātes rādītājiem;
9.1.4. visu Būvdarbu izpildei nepieciešamo atļauju un saskaņojumu saņemšanu;
9.1.5. būvdarbu veicēja civiltiesiskās atbildības obligātās apdrošināšanas spēkā esību visā Būvdarbu izpildes laikā un, ja attiecināms, arī garantijas periodā;
9.1.6. normatīvajos aktos būvdarbu veicējam un Objektā nodarbinātajiem būvspeciālistiem noteikto pienākumu izpildi un prasību ievērošanu attiecībā uz būvspeciālistu un būvdarbu veicēju civiltiesiskās atbildības obligāto apdrošināšanu;
9.1.7. kredītiestādes garantiju / apdrošinātāja galvojumu uzturēšanu spēkā atbilstoši Līgumā noteiktajām prasībām visā Līguma darbības laikā un, ja attiecināms, arī Būvdarbu garantijas periodā;
9.1.8. savlaicīgu Pasūtītāja informēšanu par iespējamām izmaiņām, pretrunām dokumentos, pārbaudēm un citiem apstākļiem;
9.1.9. faktiski paveikto Būvdarbu apjomu mērījumu pareizību;
9.1.10. Uzņēmēja kompetencē ietilpstošo pārbaužu veikšanu;
9.1.11. rakstisku vai mutisku ziņojumu sagatavošanu būvsapulcēm;
9.1.12. pārbaudēs atklāto defektu savlaicīgu un kvalitatīvu novēršanu;
9.1.13. darba aizsardzības koordinatora funkciju izpildes nodrošināšanu Objektā visā Līguma darbības laikā, tajā skaitā nodrošina Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” 12. un 13. punktā minēto pienākumu izpildi, kā arī nosūta Pasūtītājam iepriekšēja paziņojuma par būvdarbu veikšanu kopiju;
9.1.14. visu darba drošības pasākumu organizāciju un ievērošanu būvlaukumā, kā arī nepieciešamajiem nostiprinājumiem, uzrakstiem un apgaismojumiem;
9.1.15. tīrību Būvdarbu izpildes teritorijā visā Būvdarbu izpildes laikā, kā arī to, lai būvlaukumā esošie būvgruži un materiālu atliekas nepiesārņo būvlaukumam piegulošo teritoriju;
9.1.16. savlaicīgu drošības pasākumu organizāciju būvlaukumā, ja Būvdarbu laikā rodas apdraudējums jebkuru personu dzīvībai, veselībai vai mantai;
9.1.17. būvgružu izvešanas pakalpojumu, kas ir nepieciešami un paredzēti Būvdarbu atbilstošai organizācijai un izpildei, apmaksu par saviem līdzekļiem;
9.1.18. normatīvo aktu prasību ievērošanu, lai nepieļautu apkārtējās vides piesārņošanu un vides stāvokļa pasliktināšanu;
9.1.19. Pasūtītāja pārstāvju un kontroles funkcijas veicošo institūciju pārstāvju iekļūšanas nodrošināšanu Būvdarbu izpildes teritorijā un Objektā;
9.1.20. Būvdarbu nodošanu;
9.1.21. Būvdarbu izpildu dokumentācijas nodošanu, ievērojot Tehniskajā specifikācijā noteikto iesniedzamo dokumentu uzskaitījumu un iesniegšanas kārtību.
9.2. Pasūtītājs atbild par:
9.2.1. būvuzraudzības funkciju nodrošināšanu;
9.2.2. Uzņēmēja darbības nodrošināšanai nepieciešamo dokumentu, informācijas un izmaiņu savlaicīgu nodošanu Uzņēmējam;
9.2.3. Būvdarbu uzmērīšanu un izmaiņu veikšanu Līguma dokumentos;
9.2.4. pārbaužu un kontroles īstenošanu saskaņā ar normatīvo aktu un Līguma dokumentu prasībām;
9.2.5. Pasūtītāja pilnvaroto pārstāvju darba organizāciju;
9.2.6. būvsapulču koordinēšanu;
9.2.7. Būvdarbu pieņemšanu;
9.2.8. maksājumu veikšanu Līgumā norādītajos termiņos un kārtībā.
9.3. Pasūtītājs atturas no darbībām, kas traucē Būvdarbu izpildi, ja vien tās nav saistītas ar konstatētiem būvniecības, darba aizsardzības un/vai vides aizsardzības noteikumu pārkāpumiem no Uzņēmēja puses.
9.4. Ziņojumus vai rīkojumus, kas tiek doti saskaņā ar Līgumu, Puses noformē rakstveidā. 
9.5. Par rakstveida ziņojumiem vai rīkojumiem jebkurā gadījumā tiek uzskatīti:
9.5.1. ziņojumi un rīkojumi, kas fiksēti būvsapulču lēmumu dokumentos vai būvdarbu žurnālā;
9.5.2. rasējumi, detalizētie rasējumi vai kādi citi tehniski izpildīti dokumenti, kuros fiksētas izmaiņas un kurus Pasūtītājs iesniedz Uzņēmējam.
9.6. Pēc ziņojuma vai rīkojuma saņemšanas Puses, ja nepieciešams, vienojas par   izmaiņām Līguma dokumentos.

10. Garantija
10.1. Darbu garantijas termiņš tiek noteikts 60 mēneši no akta par objekta pieņemšanu ekspluatācijā apstiprināšanas datuma.
10.2. Uzņēmējs apņemas garantijas laikā par saviem līdzekļiem ne vēlāk kā 3 darba dienu laikā, ja Puses nevienojas par citu termiņu, pēc Pasūtītāja paziņojuma saņemšanas, novērst konstatētos defektus un/vai bojājumus Darbos vai materiālos.
10.3. Gadījumā, ja Uzņēmējs atsakās vai nespēj novērst radušos defektus un/vai bojājumus, Pasūtītājam ir tiesības pēc saviem ieskatiem pieaicināt speciālistus šo bojājumu novēršanai un piedzīt no Uzņēmēja visus radušos izdevumus, kas saistīti ar bojājumu novēršanu, kā arī piedzīt citus zaudējumus, kas radušies Pasūtītājam, un Uzņēmējam, šie izdevumi un zaudējumi jāatlīdzina 5 darba dienu laikā no rēķina saņemšanas dienas.
11. Pušu atbildība
11.1. Puse, kura nav izpildījusi, nav pienācīgi pildījusi savas šajā Līgumā noteiktās saistības vai ir nokavējusi savu saistību izpildi, ir atbildīga par otrai Pusei ar saistību neizpildi, nepienācīgu izpildi vai saistību izpildes nokavējumu radušos tiešo zaudējumu atlīdzināšanu pilnā apmērā.
11.2. Uzņēmējs uzņemas pilnu atbildību par Līgumā paredzēto Darbu veikšanā nodarbināto darbinieku apdrošināšanu pret nelaimes gadījumiem.
11.3. [bookmark: _Toc8647870]Ja Uzņēmējs kavē šajā Līgumā noteiktos termiņus, tostarp Darbu izpildes, konstatēto Darbu defektu novēršanas, dokumentu iesniegšanas u.c. termiņus, tad Pasūtītājs var prasīt no Uzņēmēja līgumsodu 0,5% apmērā no neizpildītās saistības vērtības par katru kavējuma dienu, bet ne vairāk par 10 % no Līguma summas bez PVN.
11.4. Ja Līgumā noteiktajos termiņos un kārtībā Pasūtītājs nav veicis norēķinus ar Uzņēmēju un kavējums ir ilgāks par 10 (desmit) darba dienām, Uzņēmējam ir tiesības pieprasīt līgumsodu 0,5% no Līguma summas par katru nokavēto samaksas izdarīšanas darba dienu, bet ne vairāk kā 10% no Līguma summas.
11.5. Papildus līgumsodam Uzņēmējs apņemas atlīdzināt Pasūtītājam zaudējumus, kas Pasūtītājam radušies Līguma savlaicīgas neizpildes rezultātā. 
11.6. Uzņēmējs tiek atbrīvots no līgumsoda nomaksas, ja saistību izpilde kavēta Pasūtītāja vainas dēļ.
11.7. Līgumsoda samaksa neatbrīvo Puses no Līguma saistību izpildes pilnā apmērā.
11.8. Par savu Līguma saistību neizpildi, vai nepienācīgu izpildi katra no Pusēm ir atbildīga otras priekšā saskaņā ar Latvijas Republikā spēkā esošajiem tiesību aktiem.

12. Līguma nodrošinājums un saistību izpildes garantija
12.1. Pirmā pieprasījuma Līguma saistību izpildes garantija (Līguma nodrošinājums):
12.1.1.   Būvuzņēmējs 15 (piecpadsmit) dienu laikā no Līguma abpusējas parakstīšanas dienas iesniedz Pasūtītājam neatsaucamu pirmā pieprasījuma Līguma saistību izpildes garantiju (apdrošināšanas polises vai bankas galvojuma oriģinālu) 5% (piecu procentu) apmērā no Līguma summas; 
12.1.2.    gadījumā, ja Uzņēmējs nepilda Līguma vai kādas Darbu daļas un/vai Defektu novēršanas termiņu vai nepilda pilnībā vai daļēji citas ar Līgumu uzņemtās saistības, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus, Pasūtītājam ir tiesības izmantot no Būvuzņēmēja saņemto Līguma saistību izpildes garantiju, lai segtu pret Uzņēmējs radušos prasījumus, kurus atteicies segt Būvuzņēmējs vai nav sedzis Līgumā vai Pasūtītāja noteiktajā termiņā;
12.1.3.   Līguma saistību izpildes garantijas nosacījumi iepriekš saskaņojami ar Pasūtītāju. Pasūtītājs saskaņojumu sniedz 2 (divu) darba dienu laikā no garantijas projekta saņemšanas;
12.1.4.   Līguma saistību izpildes garantija ir spēkā līdz datumam, kas ir ne mazāks kā 14 (četrpadsmit) dienas pēc Līgumā noteiktā akta par būves pieņemšanu ekspluatācijā parakstīšanas dienas; 
12.1.5.   Būvuzņēmēja ir pienākums savlaicīgi, bet ne vēlāk kā 10 (desmit) darba dienas pirms Līguma saistību izpildes garantijas termiņa beigām, iesniegt Pasūtītājam tās pagarinājumu, ja nodrošinājuma termiņš tuvojas beigām, bet Darbu izpilde vēl nav pabeigta. Minimālais pagarinājuma termiņš ir 30 (trīsdesmit) dienas. Savukārt, gadījumā, ja Būvuzņēmējs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
12.2. [bookmark: _Hlk66447600]Pirmā pieprasījuma garantijas laika saistību izpildes garantija:
12.2.1. Būvuzņēmējam ir tiesības aizstāt Līguma 12.1.2. apakšpunktā noteiktajā kārtībā ieturēto garantijas laika ieturējuma summu ar neatsaucamu, pirmā pieprasījuma, beznosacījumu Garantijas laika saistību izpildes garantiju (apdrošināšanas polises vai bankas galvojuma oriģinālu) 5% (pieci procenti) apmērā no visu veikto būvdarbu summas ar PVN. Garantijas saistību nodrošinājums tiks samazināts minimālā garantijas termiņa trešā gada pirmajā mēnesī uz atlikušo tā daļu, nosakot to 2 % no visu veikto būvdarbu summas ar PVN, ja garantijas termiņa pirmajos divos gados nav konstatēti Darbu defekti vai Puses ir vienojušās par pieteikto Darbu defektu novēršanas termiņu.
12.2.2. Garantijas laika saistību izpildes garantijas nosacījumi iepriekš saskaņojami ar Pasūtītāju. Pasūtītājs saskaņojumu sniedz 2 (divu) darba dienu laikā no garantijas projekta saņemšanas.
12.2.3. Pasūtītājam ir tiesības izmantot Garantijas laika saistību izpildes garantiju, ja Uzņēmējs neievēro Līguma noteikumus vai nenovērš Defektus Līgumā noteiktajā kārtībā. 
12.2.4. Ja Līgums tiek izbeigts pirms termiņa, Darbus neveicot pilnā apmērā, Izpildītājam ir pienākums iesniegt Garantijas laika saistību izpildes garantiju 5% (pieci procenti) apmērā no izpildīto un Līgumā noteiktajā kārtībā pieņemto Darbu vērtības bez PVN.
12.2.5. Garantijas laika saistību izpildes garantija ir spēkā visu garantijas termiņu un tiek atgriezta Uzņēmējam 5 (piecu) darba dienu laikā pēc garantijas termiņa beigām.
12.3. Līguma 12.1., 12.2. punktā minētajām garantijām jāatbilst šādiem nosacījumiem:
12.3.1. pirmā pieprasījuma, beznosacījumu nodrošinājums, kas nav atsaucams no nodrošinājuma devēja puses;
12.3.2. nodrošinājuma devējs neatsaucami apņemas veikt maksājumus ne vēlāk kā 5 (piecu) darba dienu laikā pēc Pasūtītāja rakstveida prasības saņemšanas, kur paziņots, Būvuzņēmējs nepilda Līgumā paredzētās saistības, par jebkuru summu nodrošinājuma summas apmērā;
12.3.3. Pasūtītājam nav jāpierāda vai jādod pamatojums vai iemesls savai prasībai un Būvuzņēmējam nav tiesību apspriest šo prasību;
12.3.4. Pasūtītājam nav jāpieprasa nodrošinājuma summa no Būvuzņēmēja pirms pieprasījuma iesniegšanas garantijas devējam;
12.3.5. prasības un strīdi, kas saistīti ar nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
12.3.6. Bankas garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
12.4. Ja kā nodrošinājums tiek iesniegta apdrošināšanas polise, tai jāpievieno maksājumu apliecinošs dokuments (kopija) par apdrošināšanas prēmijas samaksu 100% (simts procentu) apmērā.

13. Apakšuzņēmēju un Līguma izpildē iesaistīto speciālistu nomaiņa 
13.1. [bookmark: _Hlk132882506]Uzsākot Līguma izpildi, Uzņēmējs iesniedz visu Darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Uzņēmēja apakšuzņēmēju apakšuzņēmējus. Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā.
13.2. Uzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
13.3. Uzņēmējam ir pienākums saskaņot ar Pasūtītāju papildu personāla iesaistīšanu Līguma izpildē. 
13.4. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
13.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
13.5.1. [bookmark: _Hlk132882853]piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām; 
13.5.2. [bookmark: _Hlk127524513]tiek nomainīts apakšuzņēmējs, uz kura iespējām Iepirkumā Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 9.pantā minētajiem pretendentu izslēgšanas iemesliem;
13.5.3. [bookmark: _Hlk127524531]piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu šā likuma 42.pantā otrajā daļā minētajiem pretendentu izslēgšanas iemesliem;
13.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
13.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
13.7. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta otrās daļas noteikumus. 
13.8. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem. 
13.9. Uzņēmējs apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
13.10. Uzņēmējam par apakšuzņēmēju un/vai Uzņēmēja piesaistīto personālu jāiesniedz Pasūtītājam sekojoši dokumenti:
13.10.1. pieteikums apakšuzņēmēju un/vai Uzņēmēja personāla nomaiņai vai piesaistīšanai, norādot nododamo darbu veidu un procentus no kopējā Līguma ietvaros veicamo darbu apjoma;
13.10.2. piekrišanas raksts, kas apliecina apakšuzņēmēja un/vai Uzņēmēja piesaistītā personāla gatavību veikt konkrētos darbus atbilstoši Līguma priekšmetam. apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Uzņēmēja piesaistītā personāla apliecinājumu paraksta pats speciālists; 
13.10.3. Apakšuzņēmēja vai Uzņēmēja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Uzņēmējs Līguma izpildē vēlas nomainīt apakšuzņēmēju vai Uzņēmēja personālu, uz kura iespējām balstījies savas kvalifikācijas novērtēšanai.
13.11. Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
13.12. Apakšuzņēmēja piesaistīšana Līguma izpildē pēc Uzņēmēja iniciatīvas, neatbrīvo Uzņēmēju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
13.13. Uzņēmējs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
13.14. Uzņēmējs ir atbildīgs par to, lai saskaņā ar šo Līgumu Darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
13.15. Pasūtītājs nav atbildīgs par Uzņēmēja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

14. [bookmark: _Toc178156875][bookmark: _Toc199661754][bookmark: _Toc199733737][bookmark: _Toc205622924][bookmark: _Toc205802655]Nepārvarama vara
14.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
14.2. Pusēm ir pienākums ne vēlā kā 3 (trīs) darba dienu laikā pēc nepārvaramas varas apstākļu iestāšanās vai konstatēšanas, paziņot (telefoniski un rakstveidā: e-pasts) otrai Pusei par nepārvaramas varas apstākļu iestāšanos un apstākļiem, kas pierāda to esamību. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes. 
14.3. Ja nepārvaramas varas apstākļi ir ilgstoši, Puses sastāda papildus vienošanos pie šī Līguma par saistību turpmāko izpildi vai izbeigšanu.

15. Līguma darbības termiņš, tā grozīšana, papildināšana, izbeigšana un strīdu risināšanas kārtība
15.1. [bookmark: _Hlk132889038]Līgums stājas spēkā ar Līguma abpusēju parakstīšanas brīdī un ir spēkā līdz Pušu saistību pilnīgai izpildei un tiesību izmantošanai.
15.2. Darbu izpildes termiņš:____
15.3. Uzņēmējam nav tiesības uz Darbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Uzņēmējs būtu varējis sagaidīt vai novērst.
15.4. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
15.5. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
15.5.1. grozījumi ir nebūtiski;
15.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
15.5.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
15.6. Saskaņā ar Publisko iepirkumu likumu Pasūtītājs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
15.6.1. Ja objektīvu apstākļu dēļ Pasūtītājs ir uzdevis veikt  Uzņēmējam neparedzētu Līguma prasību izpildi un šīs izmaiņas  ir visu Līgumā iesaistīto Pušu saskaņotas un pamatotas, kādu iemeslu dēļ šādas izmaiņas ir nepieciešamas;
15.6.2. Pasūtītājam ir tiesības izmainīt Darbu apjomu, tajā skaitā to samazināt un/vai papildināt, šādos gadījumos:
15.6.2.1. Līguma izpildes laikā tiek samazināti atsevišķi pienākumi, kas nav nepieciešami un sākotnēji to nevarēja paredzēt, kā rezultātā tiek samazināta Līguma summa;
15.6.2.2. Līguma izpildes laikā tiek konstatēti neparedzami fiziskie apstākļi, tas ir jebkādi dabiskie fiziskie apstākļi un cilvēka radītie, un citi fiziskie šķēršļi, ar kuriem Puses sastopas izpildot Līguma saistības. 

15.7. Ja Puses 15 (piecpadsmit) dienu laikā nespēj panākt vienošanos par izmaiņām vai grozījumu veikšanu, vai Pasūtītāja pieprasītās izmaiņas ir pretrunā ar normatīvo aktu prasībām, un/vai pārsniedz šajā Līgumā noteikto, Uzņēmējs ir tiesīgs atteikties no pieprasītajām izmaiņām līdz panākta vienošanās starp Pasūtītāju.
ja saskaņā ar Starptautisko un Latvijas Republikas nacionālo sankciju likuma nosacījumiem, Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.8. Pasūtītājs patur sev tiesības vienpusēji atkāpties no Līguma šādos gadījumos:
15.8.1. Uzņēmējs nav izpildījis vienu vai vairākas Līguma saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā;
15.8.2. Uzņēmējs nav uzsācis Darbu izpildi ilgāk kā 30 (trīsdesmit) dienu laikā no Līguma spēkā stāšanās dienas;
15.8.3. Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.9. Pasūtītājam vienpusēji atkāpjoties no Līguma ir tiesības pieprasīt no Uzņēmēja līgumsodu 10% apmērā no Lūguma summas bez PVN.
15.10. Līguma darbība var tikt izbeigta, bez zaudējumu segšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot Līguma summu vai atsevišķu darbu izpildes termiņus.   
15.11. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līgumu. Ja Puses nespēj strīdu atrisināt savstarpēju pārrunu rezultātā, tas tiek izskatīts tiesā, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.

16. Kontaktpersonas
16.1. Pasūtītāja kontaktpersona Līguma izpildes nodrošināšanā ir: ___
16.2. Uzņēmēja kontaktpersona, atbildīgā persona par Līguma izpildi ir ___
16.3. Uzņēmējs trīs darba dienu laikā no Līguma spēkā stāšanās dienas rakstveidā paziņo Pasūtītājam Būvprojekta vadītāja, Autoruzrauga un Būvdarbu vadītāja datus (vārdu, uzvārdu, sertifikāta numuru, tālruņa numuru, pasta un elektroniskā pasta adresi). 
16.4. Pušu pienākums ir rakstveidā informēt otru Pusi par jebkurām ar Pušu kontaktpersonu saistītajām izmaiņām.

17. Nobeiguma noteikumi
17.1. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
17.2. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 
17.3. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai Puses ir vienojušās citādi. 
17.4. Gadījumā, ja Puse nesniedz atbildi 10 (desmit) darba dienu laikā ir uzskatāms, ka, Puse, kurai pieprasījums ir nosūtīts, ir to akceptējusi.
17.5. Gadījumā, ja Līgumā un tā pielikumos nav atrodams neviens termiņš, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
17.6. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas.
17.7.  Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par Līguma izbeigšanu pirms termiņa un pieprasīt tai samaksāt pienākošās summa.
17.8. Uzņēmējs apliecina, ka tā darbinieki vai citas personas, kas ir vai būs iesaistīti Līguma izpildē pirms darba uzsākšanas ir vai tiks iepazīstināti ar noteikumiem par konfidencialitāti.
17.9. Ar šī Līguma parakstīšanu Puses apliecina, ka tām ir saprotams šī Līguma saturs un sekas. 
17.10. Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma parakstīšanas datums ir pēdējā parakstītāja laika zīmoga datums un laiks. 
17.11. Līgumam ir pievienoti šādi pielikumi: 
17.11.1. Līguma pielikums Nr.1 - 
17.11.2. Līguma pielikums Nr. 2 – 
17.11.3. Līguma pielikums Nr. 3 –
18. Pušu rekvizīti un paraksti

Šis dokuments ir parakstīts ar drošu elektronisko parakstu un satur laika zīmogu
